title: Υπηρεσίες βιβλιοπωλείου στον παγκόσμιο Ιστό σχεδιασμένες με βασικές αρχές UI και UX
title: Web bookstore services designed with basic UI and UX principles
titleType: AlternativeTitle
Creators: name: Κοτρότσου, Μαρία
Publisher: name: Πανεπιστήμιο Πειραιώς
Year: 2023
Subjects: subject: User experience
subject: UX
subject: Website
subject: UI
subject: User interface
subject: Σχεδιασμός περιβάλλοντος εργασίας χρήστη
subject: Κύκλοι αρχιτεκτονικής πληροφοριών
subject: Κηρήθρα εμπειρίας χρήστη
subject: Nielsen Norman μοντέλο
subject: Εργονομική ανάλυση συστήματος
subject: System ergonomic analysis
subject: 7 Στάδια μοντέλου Νόρμαν

description: Ο σχεδιασμός ιστοσελίδων αποτελεί θεμελιώδη παράγοντα για την πλοήγηση των χρηστών στο διαδίκτυο. UX (User Experience), αφορά στην συνολική εμπειρία που απολαμβάνει ο χρήστης όταν πλοηγείται στην ιστοσελίδα.Ο σχεδιασμός αυτός απάντα στο πόσο εύκολα δύναται ο χρήστης να βρει άμεσα αυτό που τον ενδιαφέρει, ποια διαδρομή (θυγατρικές ιστοσελίδες «καρτέλες» θα πρέπει να διανύσει και πόσος χρόνος χρειάζεται να δαπανηθεί σε αυτό, και ευρύτερα ποσό ομαλή είναι η εμπειρία πλοήγησης ή τι πιθανά προβλήματα απαντώνται στη πορεία. UI (User Interface), ο σχεδιασμός περιβάλλοντος εργασίας χρήστη, εστιάζει στην εμφάνιση και την αισθητική του ιστότοπου, με τον οποίο έρχεται ο χρήστης σε αλληλεπίδραση. Η εμφάνιση και η αισθητική του ιστότοπου σχετίζεται με τα χρώματαπου βλέπουν οι χρήστες, τις κινούμενες εικόνες με τις οποίες αλληλοεπιδρούν, τα κουμπιά που πατούν ή το κείμενο που διαβάζουν. Στη παρούσα εργασία υλοποιείται ο σχεδιασμός μιας ιστοσελίδας που αφορά στην επίδειξη παιδικών βιβλίων, με δευτερεύουσες σελίδες που οδηγούν σε αναλυτικότερη περιγραφή αυτών. Παράλληλα έχουν σχεδιαστεί σελίδες που αφορούν σε βιβλία αφηγούμενα μέσω βίντεο ή podcasts με σκοπό την εξυπηρέτηση παιδιών με ειδικές ανάγκες όρασης ή ακοής, χωρίς αυτό να αποκλείει τη χρήστη των βιβλίων από όλο το σύνολο των παιδιών με σκοπό την δημιουργική απασχόληση αυτών. Τέλος διατίθεται ένας ιστότοπος blog στον όποιο προσφέρονται άρθρα που αφορούν σε προτάσεις βιβλίων και την σύντομη περιγραφή αυτών, με σκοπό την εξυπηρέτηση του ενδιαφέροντος πιθανόν από τους γονείς, για το σχετικό με αυτούς τους ιστότοπους, περιεχόμενο, αλλά πιθανόν και των παιδιών που δυνητικά θα τα ενδιέφερε παραπάνω έρευνα. Ο σκοπός του ιστότοπου είναι να αναδείξει βιβλία που αφορούν σε έννοιες όπως ο ρατσισμός, η αυτοπεποίθηση, η αναπηρία, η απώλεια αγαπημένων προσώπων, η αγάπη, η σχέση με τους γονείς, ο εκφοβισμός, η τοποθέτηση ορίων και η διάκριση μεταξύ αγγιγμάτων έναντι σε αυτά που σχετίζονται με σεξουαλική παρενόχληση καθώς και λοιπών κοινωνικών ζητημάτων. Προσωπικός μου στόχος σχεδιάζοντας αυτό τον ιστότοπο είναι να δείξω πως δεν υπάρχει τίποτα το σκοτεινό όταν υπάρχει γνώση και ενημέρωση και ότι τα παιδία είναι άτομα που αποτελούν μέρος του κοινωνικού συνόλου και εκπροσωπούν το μέλλον. Προσβλέπω και ελπίζω σε ένα μέλλον πλέον φωτεινό και αισιόδοξο και η αρχή σε αυτό είναι η παιδεία, η όποια μπορεί να έχει κάθε πηγή, να χτίζεται από κάθε ηλικία και να επιτευχτεί και μέσα από ένα διασκεδαστικό και όμορφο τρόπο. Ο ιστότοπος αυτός δημιουργήθηκε για κάθε παιδί, ανεξάρτητα από κάθε κριτήριο φύλλου, χρώματος, καταγωγής, ειδικών αναγκών κλπ, με μόνη σκέψη το ίδιο το παιδί να διασκεδάσει και να διαπαιδαγωγηθεί ώστε να γίνει μέτοχος μιας κοινωνίας ισότητας, ευκαιριών και ελεύθερων ιδεών.